**Braille-neuvottelukunnan kokous 2/2016**
Aika: torstai 14.4.2016 klo 10.30
Paikka: Kotus, Hakaniemenranta 6

Paikalla: Teuvo Heikkonen

 Riitta Eronen

 Markku Leskinen (etäyhteydellä)

 Tuija Piili-Jokinen

 Maria von Rutenberg

 Kirsi Ylänne

 Teemu Kuusisto

Sihteeri: Tiia Haapakoski

**PÖYTÄKIRJA**

1. Kokouksen avaus ja päätösvaltaisuus

Kokous avattiin klo 11.01 ja todettiin kokous päätösvaltaiseksi.

1. Edellisen kokouksen pöytäkirjan (28.1.2016) hyväksyminen

Hyväksyttiin edellisen kokouksen pöytäkirja.

1. Kuulumiset Pariisin INS HEA Touch to learn, touch to communicate -seminaarista 17.-19.3.2016. Tuija ja Maria kertovat.

Tuija ja Maria lähettivät etukäteen sähköpostilla tarkemman koosteen seminaarista. Osanotto koettiin kaikkiaan erittäin hyödylliseksi ja ammatillista osaamista tukevaksi. Seminaarissa esiteltiin ajankohtaisia tutkimuksia moniaistisuuden hyödyntämisestä opetuksessa. Moniaistisuutta voidaan käyttää opetuksessa niin, että siitä on hyötyä kaikille oppilaille, ja vaikka oppilaiden tavat koskettaa ovat hyvin erilaisia, kaikkien oppimistulokset parantuvat. Koulutus Suomessa vähäistä, joten opettajat eivät osaa tai voi hyödyntää opetuksessa. Kannattaa pohtia, miten multisensorinen opetus hyödynnettäisiin opetuksessa yleisesti, sillä tämä olisi myös tapa saada resursseja koulutukseen. Seminaarin järjestäjälaitoksessa professorina suomalainen, tätä kontaktia kannattaa hyödyntää - tarkennatko Kirsi?

1. Ylioppilaskirjoitusten sähköistyminen. Tilannekatsaus. Kirsi vieraillut YTL:ssa.

Kirsi demonnut YTL:lle apuvälineiden käyttöä ja ongelmatilanteita. Kenraaliharjoituksessa ollut sekä kuvitus- että tehtäväkuvia. Abitti-järjestelmän toimivuus apuvälineillä edelleen epävarmaa. Keskusteltiin korvaavista tehtävistä, pohdittiin tilanteita, joissa olisi järkevää korvata kuvalliset tehtävät kokonaan saman aihepiirin kysymyksillä, esim. maalauksen vs. kirjallisuuden analysoiminen. On kokelaan itsensä vastuulla arvioida mihin pystyy ja anoa korvaavia tehtäviä. Kuvaselostukset ovat parantuneet, ja niiden laatimiseen tulossa ohjeistus. Kuvien laadun tulisi olla niin hyvä, että heikkonäköiset voivat niitä hyödyntää. Kokeiden laatijoille tulossa seminaari, johon Kirsi on menossa. Kielten kokeiden tekninen toimivuus vielä epäselvää. Sovittiin, että jos kentältä tulee palautetta harjoituskokeesta, välitetään Kirsille joka vie eteenpäin.

1. Erityisopetuksen opetussuunnitelmien uudistaminen, tilannekatsaus.

Markku työstää erityisopettajakoulutusyksiköille kirjettä, jossa muistutetaan näkövammaisten tarpeista. Tuija ja muut neuvottelukunnasta kommentoivat kun luonnos valmis. Pyritään saamaan valmiiksi kevään aikana.

6. AsciiMathin päivittäminen, tilanne

Teemu päässyt työssä alkuun, työstää ensin taulukoiksi ja miettii sitten tekstejä, ainakin johdanto ja jonkinlainen käyttöohje tulee olla. Onervan Mika Minkkinen olisi paras apu tähän, mutta lopettamassa Onervassa, joten neuvottelukunnan budjetista voisi maksaa konsultointipalkkion. Tiedustellaan Mikalta halukkuutta osallistua ja arviota työmäärästä. Matematiikkaa opiskelleiden pisteitä käyttävien näkövammaisten kommentointi olisi hyödyllistä, yritetään löytää tähän porukka. Teemu palaa asiaan kevään aikana kun on jotain valmista.

1. Ohjelmointi ja näkövammaiset oppilaat. Keskustelutilaisuuden suunnittelua

Kirsi osallistuu opettajille tarkoitetulle Mooc-kurssille, jossa opetetaan ohjelmoinnin opettamista. Keskustelutilaisuus järjestetään syksyllä. Mukaan pyydetään Aalto-yliopiston edustaja sekä Valterista Helena Palmari ja Antti Peltoniemi, ja opiskelijat Tuukka Ojala ja Ronja Oja. Tilaisuudessa pohditaan ainakin sitä, miten ohjelmointia voisi opettaa niin että kaikki voisivat oppia samalla metodilla. Selvitetään mikä muissa pohjoismaissa tilanne, sekä otetaan yhteyttä pohjoismaisessa kokouksessa vierailleisiin virolaisiin, miten siellä toimitaan. Kirsi hoitaa yhteydenotot.

8. Muut asiat

- Vammaisten maahanmuuttajien tukikeskus Hilma organisoi suomen kielen oppimateriaalin tekemistä pistekirjoituksella (Maria ja Kirsi)

Näkövammaisten maahanmuuttajien ongelmana on että sopiva opetusmateriaali on hajallaan ja vaikeasti löydettävissä, ja ryhmät ovat isoja. Opiskelijoiden lähtötasossa on paljon eroja. Nyt perustettu työryhmä miettimään materiaalia aikuisille, mukana myös Selkokeskus. Vanha aapinen on liian laaja tähän pohjaksi, helppo ja suppea suomen kielen aapinen pisteille olisi hyvä. Jos tuotetaan oma materiaali, voisi jakaa vapaasti ja tuottaa lisäksi äänimateriaalia. Riitta Kangasho ja Zontanaiset ovat tehneet maahanmuuttanaisille materiaalia, voisi hyödyntää tätä niin kaikkea ei tarvitse tehdä alusta asti itse. On vaikea arvioida minkä verran materiaalille on tarvitsijoita. Ryhmän yksi tarkoitus on tiedon levittäminen ja hajanaisen toiminnan saaminen organisoidummaksi.

- Palautetta Murra koodista

Julkaisusta tuli kentältä hyvää palautetta: helsinkiläisessä koulussa yksi kurssi suunniteltu Murra koodin ympärille. Kaikki oppilaat olivat opetelleet pistekirjoitusta julkaisun avulla, jonka jälkeen kirjoitettu tarinoita pisteillä ja näkövammainen oppilas lukenut nämä kaikille. Pistekirjoitusta hyödynnetty myös esim. suunnistuksessa. Toivottu lisää vastaavaa, mietitään jatkotehtäviä tms. materiaalia.

- Tactile Reading –konferenssi Tukholmassa huhtikuussa 2017

Call for abstracts meneillään, deadline toukokuun lopussa. Tuijalla idea kohokuvien suomalaisosaamiseen liittyen, tarkennatko Kirsi? Konferenssiin isompi edustus neuvottelukunnalta. Tarkka ajankohta 5.-7.4. Huomioidaan 2017 budjetin laadinnassa, että mahdollisimman moni pääsisi. Rahoitusta voi hakea tarvittaessa myös esim. Näkövammaisten kirjastoyhdistykseltä.

- CSUNissa esitelty halpa pistenäyttö

Ei tule olemaan aivan niin edullinen kuin oletettiin, mutta alhainen hinta kuitenkin. Pistetekniikka ei tule olemaan sama kuin ns. kaupallisissa malleissa: hitaammin päivittyvä, 20-merkkinen. CSUN-podcastit verkossa.

- Sanastotyö

Kotuksen Suvi Syrjäsen sanastotyö hyvällä mallilla, Riitta laittaa linkin uusimpaan versioon. Mahdolliset kommentit Riitalle toukokuun puoliväliin mennessä. Sanasto valmistuu tämän vuoden aikana. Lopputulos tulee olemaan yleiskielen sanasto, jota täydennetään.

Teemu kertoi tekniikkauutisia: suomalainen yritys tuottaa kohokarttoja, tilattavissa verkosta ja valittavissa mikä tahansa alue maailmasta. Helppo tilata esim. kaupunkiympäristöstä kartta. NKL tilannut jotain karttoja.

Onervaan tullut yhteydenotto: EPUB Project on Braille Literacy hakee EU-rahoitusta ja etsii partnereita projektiin. Tuija laittaa tiedoksi kaikille, tutustutaan.

9. Seuraava kokous

Seuraava kokous järjestetään 25.8. klo 10.30 myöhemmin ilmoitettavassa paikassa.

10. Kokouksen päättäminen

Kokous päätettiin klo 12.47.